18. Styrket beredskabsplanlægning ved forsyningssvigt 
Tidl. politisk behandling
Forventet sagsgang
SS-U, ØK, BY
Lovgrundlag
Beredskabsloven § 25
SAGENS INDHOLD
Byrådet skal i denne sag tage stilling til indkøb af udstyr og forsyninger til beredskab i 
tilfælde af længerevarende forsyningssvigt på kommunens botilbud og plejecentre.
I april 2025 udsendte PET sin seneste vurdering af trusselsbilledet mod [adresse]. I 
forlængelse heraf udsendte Styrelsen for Samfundssikkerhed en skrivelse til alle kom-
muner, som bl.a. opfordrede til en styrkelse af beredskabet ift. forsyningssvigt med hen-
blik på at reducere konsekvenser ved nedbrud af kritiske ressourcer som fx el, varme, 
vand, fødevarer, data og telekommunikation.
I skrivelsen fra styrelsen er det ikke specificeret, hvilket konkret scenarie kommunerne 
skal forberede sig på. For eksempel hvor mange dages nedbrud forberedelsen skal 
tage udgangspunkt i, om forberedelsen skal omfatte parathed til at håndtere ét eller 
flere samtidige nedbrud (fx både hackerangreb og strømmangel), om der skal tages 
udgangspunkt i et lokalt, regionalt eller nationalt nedbrud, e.l.
Forvaltningen har foretaget en systematisk og tværgående gennemgang af det aktuelle 
beredskab ift. at sikre kommunens mest sårbare borgere ved længerevarende forsy-
ningssvigt. Udgangspunktet for vurderingen har været at kunne opretholde livskritiske 
funktioner på plejecentre og botilbud i en situation uden vand, el, varme og telefon/in-
ternetforbindelse i tre døgn, og hvor der ikke kan forventes hjælp fra andre kommuner i 
landet eller nationale myndigheder. Her vurderes det, at der vil skulle indkøbes udstyr 
og forsyninger for samlet 720.000 kr. Disse omfatter:
Udgiftspost
Beløb
Drikkevand
35.000
Brugsvand
40.000
Mad
35.000
Strøm (mindre mobile generatorer og powerbanks)
535.000
Lys
65.000
Indkøb af FM-radioer
10.000
I alt
720.000
VURDERING
Med ovenstående indkøb vil der være sikret mad og drikkevand til kommunens mest 
sårbare borgere, som bor på botilbud og plejecentre (481 beboere) i tre døgn samt til 
det personale, som er på arbejde det første døgn. 
[adresse]: EMN-2020-27213
Dok-ID: 3910213
Sagsbehandler: maths
Byrådet
24. juni 2025 19.00
Favrskov Mad har gennemgået forskellige muligheder for at kunne bidrage i en krisesi-
tuation, og vil være i stand til at levere en betydelig del af de nødvendige måltider. Hjem-
meboende borgere vil selv skulle sikre sig i forhold til forsyninger og udstyr på lige fod 
med andre borgere. Der vil blive udsendt en skrivelse herom til alle modtagere af per-
sonlig pleje, praktisk hjælp, madservice og mestringsvejledning.
Udover mad og vand til beboere på botilbud og plejecentre vil der også være brugsvand 
til toiletskyl og rengøring, nødlys til løsning af de mest kritiske opgaver og FM-radioer, 
så personale på lokationerne kan følge med i udmeldinger fra myndighederne.
I forhold til strøm vil der blive indkøbt powerbanks til alle plejecentre og botilbud, fire 
mindre mobile generatorer, der kan lade disse op, og 10 ekstra store powerbanks til at 
sikre strøm til patienter med iltapparat. Region Midtjylland har behandlingsansvaret for 
iltpatienter og vil i tilfælde af længerevarende strømsvigt sørge for, at disse patienter 
bliver indlagt på hospitalerne. Med de indkøbte powerbanks vil Favrskov Kommune kun-
ne sikre ca. 12 timers strømforsyning til iltapparaterne, indtil patienterne overføres til 
hospitalerne. Regionen er aktuelt i gang med at udarbejde planer og retningslinjer for 
håndtering af iltpatienter i tilfælde af længerevarende strømsvigt.
Der vil blive udarbejdet klare procedurer for, hvordan de indkøbte forsyninger og det 
indkøbte udstyr distribueres og bringes i anvendelse i tilfælde af en krise.
De indkøbte forsyninger vil løbende skulle udskiftes af hensyn til holdbarhed. Dertil fo-
reslås afsat 60.000 kr. årligt.
Skrivelsen fra Styrelsen for Samfundssikkerhed rummer udover anbefalingen om [adresse]
ring af kritiske ressourcer også en opfordring til kommunerne om at sikre en ekstraordi-
nær og systematisk gennemgang af alle beredskabsplaner, en generel styrkelse af di-
alogen og samarbejdet mellem kommuner og regioner om sårbare og udsatte borgere 
og at styrke den generelle beredskabsplanlægning. Dette imødekommes ikke med det-
te forslag. Derfor vil der i forbindelse med budgetprocessen for Budget 2026-29 blive 
fremlagt et forslag om at styrke den interne koordinering af beredskabsindsatsen.
ØKONOMI
Trusselsbilledet og anbefalingerne fra de centrale myndigheder ændrer sig løbende. 
Det kan derfor blive nødvendigt at styrke beredskabet og beredskabsplanlægningen 
yderligere i de kommende måneder og år. Der kan også opstå behov for supplerende 
indkøb af forsyninger og udstyr, som ikke er omfattet af dette forslag.
Hvis der i den kommende økonomiaftale mellem kommunerne og regeringen tilføres 
øremærkede midler til kommunerne til håndtering af den voksende beredskabsopgave, 
vil dette beløb blive modregnet det afsatte beløb i dette forslag.
INDSTILLING
Direktøren for Social og Sundhed indstiller til Byrådet:
1.
At der godkendes en tillægsbevilling på 720.000 kr. til engangsindkøb af udstyr og 
forsyninger til beredskab. Tillægsbevillingen finansieres af kassebeholdningen. I 
den tekniske budgetlægning for 2026-29 indarbejdes 60.000 kr. årligt til indkøb af 
forsyninger til beredskab.
BESLUTNING
Social- og Sundhedsudvalget, 3. juni 2025:    
Fraværende: Lea Bach
Indstilles godkendt.
Økonomiudvalget, 17. juni 2025:
Fraværende: Janne Iversen, Stefan Krogh
Indstilles godkendt.
Byrådet, 24. juni 2025:
Fraværende: Gundhild Christensen, Carsten Jakobsen
Godkendt.
Bilag
.
